নন্দিত নরকে
নন্দিত নরকে বাংলা কথাশিল্পী হুমায়ূন আহমেদের প্রথম উপন্যাস। এর রচনাকাল ১৯৭০, এবং প্রকাশিত হয় ১৯৭২ সালে। ঢাকা বিশ্ববিদ্যালয়ে রসায়ন বিভাগে অধ্যয়নকালে হুমায়ূন আহমেদ উপন্যাসটি রচনা করেন। এ সময় তিনি মোহসিন হলের আবাসিক ছাত্র ছিলেন।
ইস্টিশন
হুমায়ূন আহমেদের ইস্টিশন উপন্যাসটি ১৯৯৯ সালে প্রথম প্রকাশিত হয়।নান্দাইল রোড ইস্টিশনের ইস্টিশন মাস্টার আজহার উদ্দিন রেলের কোয়াটারে থাকেন। তার সংসারে থাকে তার বোন এবং বোনের মেয়ে। সেবার আজহার উদ্দিনের বড় ছেলে রঞ্জু পরপর দুবার মেট্রিক পরীক্ষায় ফেল করে। সে আবার পরীক্ষা দিবে বলে ভাবে। অন্যদিকে গল্পের কথক টগর পড়ে ক্লাস সিক্সে। টগরের ফুফাতো বোন কুসুম অতি রূপবতীদের একজন। সে পড়ালেখায়ও ভালো। সে ক্লাস টেনে পড়ে।